АҞӘА, жәабран 12 – Sputnik. Алада Кореиатәи аилахәыра Samsung Сан-Франциско имҩаԥысуаз аӡыргараан адгалара азнауит еикәаԥсо асмартфон Galaxy Z Flip.
Асмартфон аекран 6,7 диуим иҟоуп. Аркреи аартреи 200 000-нтә рҟынӡа алшара амоуп.
Galaxy Z Flip - Samsung иатәу иакуа-иаатуа аҩбатәи модельуп. Google иареи еицыҭрыжьит. Аҭирақәа ирылагоит жәабран 14 инаркны, ахәԥса – 1380 доллар.
Уи адагьы аилахәыра Samsung аӡыргараан афлагмантә смартфонқәа Galaxy S20 цәырнагеит.
Арахь иаҵанакит: Galaxy S20, S20+, S20 Ultra. Дара зегьы адисплеиқәа Dynamic AMOLED рыла еиҿкаауп. Ашьақәгыламҭақәа аус руеит Android 10 ашьаҭала.
Асмартфонқәа S20, S20+ ркамера хада 64 мегапиксель амоуп, S20 Ultra - 108 мегапиксель, 128 до 256 гигабаит агәалашәара рымоуп.
Урыстәылатәи адәқьанқәа рахь инаргоит хәажәкыра 13 рзы. Galaxy S20 – 69,99 нызқь мааҭ иаԥсоуп, S20+ аҽа жәанызқь рыла еиҳауп, S20 Ultra 99,99 – нызқь мааҭ.
Иара убас шәаԥхьар ҟалоит: